VIDEO La un pas de altă tragedie la Miami Open! Un jucător s-a prăbușit pe teren în mijlocul meciului
Arthur Cazaux, numărul 74 mondial, s-a prăbuşit pe teren la Miami Open. În cele din urmă, a abandonat, victoria fiind înregistrată compatriotului său, Harold Mayot.
Într-un moment tulburător la Miami Open, jucătorul francez Arthur Cazaux a suferit un leșin pe teren în timpul meciului de calificare împotriva compatriotului său Harold Mayot. Incidentul a avut loc în setul trei al meciului, la scorul de 4-6, 7-5, 2-1, după două ore de joc intens în căldura sufocantă a Floridei.
De ce a leșinat Arthur Cazaux?
Imaginile de pe rețelele de socializare arată momentul în care Cazaux s-a prăbușit pe teren în timp ce Mayot se pregătea să servească. În urma incidentului, Cazaux a fost rapid asistat de personalul medical și evacuat într-un scaun cu rotile. Deși inițial a fost criticat pe rețelele de socializare pentru lipsa de reacție, Mayot a venit ulterior cu o replică în care a explicat că nu a observat că jucătorul său advers a căzut și a crezut că acesta s-a întins din cauza crampei.
Tough scenes in Miami.. Cazaux fainted and was forced to retire.. pic.twitter.com/P16JfMAFIY
— ???????? (@Tennis4everrr) March 18, 2024
Harold Mayot, criticat pentru lipsa de reacție
Arthur Cazaux, care a avut o prezență notabilă la Australian Open din acest an, unde a ajuns în optimile de finală ca wildcard, s-a luptat cu condițiile extreme de la Miami Open, unde temperatura a atins 31 de grade Celsius. După primirea îngrijirilor medicale, Cazaux a părăsit terenul într-un scaun cu rotile, iar Mayot a primit victoria în urma retragerii adversarului său.
"Nu mai creați o controversă falsă pentru nimic. Nu se simțea bine de câteva meciuri și începuse să aibă crampe. Nu l-am văzut căzând și am crezut că s-a întins pentru că avea crampe. Când mi-am dat seama că era grav, m-am dus imediat să-l văd și am fost foarte îngrijorat", a declarat Harold Mayot, jucătorul aflat pe locul 141 mondial.
"Am făcut tot ce am putut pentru a-l ajuta. Nu există decât prietenie și complicitate între noi și așa a fost întotdeauna. Îi doresc o recuperare bună și toate cele bune", a adăugat Mayot, demonstrând solidaritatea și respectul său față de colegul său de echipă. " conform Sportskeeda.
Tennis player Arthur Cazaux collapses midway through Miami Open match: French tennis player Arthur Cazaux collapsed mid-match on court at the Miami Open. https://t.co/jmRBx8ZtOt pic.twitter.com/IKaGMrsE0Z
— BBCVIRAL.COM (@pivxcoin) March 19, 2024
Cu toate că partida s-a încheiat într-un mod neașteptat, atenția și grija manifestată de Mayot pentru colegul său de echipă au arătat spiritul sportiv și solidaritatea din lumea tenisului.
Urmăriți SPORT.RO și pe Google News